**Ιανουάριος**

Ο πρώτος μήνας του έτους, με διάρκεια 31 ημέρες. Αρχικά ήταν ο ενδέκατος μήνας του Ρωμαϊκού ημερολογίου, με πρώτο μήνα του έτους τον [Μάρτιο](https://www.sansimera.gr/articles/500/3). Γύρω στο 153 π.Χ. ο Ιανουάριος έγινε ο πρώτος μήνας του Ρωμαϊκού ημερολογίου, θέση που διατηρεί μέχρι σήμερα.

Ο Ιανουάριος οφείλει το όνομά του στον διπρόσωπο θεό των Ρωμαίων **Ιανό**, τον «θεό των Θεών». Ο Ιανός ήταν ο θεός της κάθε αρχής, της έναρξης των πολεμικών επιχειρήσεων και των μεγάλων έργων.

Το διάστημα αυτό **στην αρχαία Αθήνα** γιορτάζονταν τα [**Λήναια,**](https://www.sansimera.gr/articles/1203) προς τιμή του Διονύσου, όπου κυριαρχούσαν **οι δραματικοί αγώνες**. Κατά τη διάρκεια των γιορτών αυτών πρωτοπαρουσιάστηκαν οι κωμωδίες του Αριστοφάνη:  ***Βάτραχοι*, *Λυσιστράτη*, *Σφήκες*, *Ιππείς* και *Αχαρνείς*.**

**Στο λαϊκό καλεντάρι** ο Ιανουάριος ονομάζεται:

* Γενάρης και Γεννολοητής, παρετυμολογικά, επειδή γεννοβολούν τα κοπάδια..
* Μεσοχείμωνος, επειδή είναι ο μεσαίος μήνας του χειμώνα.
* Κρυαρίτης, λόγω του τσουχτερού κρύου.
* Καλαντάρης ή Κελεντέρης για τα [Κάλαντα της Πρωτοχρονιάς](https://www.sansimera.gr/articles/584/3).
* Μεγαλομηνάς, γιατί είναι ο πρώτος μήνας του έτους με 31 μέρες.

**Σημαντικές γιορτές** [**Ιανουαρίου**](https://www.sansimera.gr/namedays/calendar/1)

* Ο **Βασίλειος Καισαρείας**

γνωστός και ως **Μέγας Βασίλειος**, ήταν [Έλληνας](https://el.wikipedia.org/wiki/%CE%88%CE%BB%CE%BB%CE%B7%CE%BD%CE%B5%CF%82) [επίσκοπος](https://el.wikipedia.org/wiki/%CE%95%CF%80%CE%AF%CF%83%CE%BA%CE%BF%CF%80%CE%BF%CF%82) της [Καισαρείας](https://el.wikipedia.org/wiki/%CE%9A%CE%B1%CE%B9%CF%83%CE%AC%CF%81%CE%B5%CE%B9%CE%B1_(%CE%9A%CE%B1%CF%80%CF%80%CE%B1%CE%B4%CE%BF%CE%BA%CE%AF%CE%B1)) στην [Καππαδοκία](https://el.wikipedia.org/wiki/%CE%9A%CE%B1%CF%80%CF%80%CE%B1%CE%B4%CE%BF%CE%BA%CE%AF%CE%B1), [Μικρά Ασία](https://el.wikipedia.org/wiki/%CE%9C%CE%B9%CE%BA%CF%81%CE%AC_%CE%91%CF%83%CE%AF%CE%B1). Ήταν σημαίνων [θεολόγος](https://el.wikipedia.org/wiki/%CE%98%CE%B5%CE%BF%CE%BB%CE%BF%CE%B3%CE%AF%CE%B1) που υποστήριξε το Σύμβολο της Πίστεως και αντιτάχθηκε στις αιρέσεις της πρωτοχριστιανικής [εκκλησίας](https://el.wikipedia.org/wiki/%CE%95%CE%BA%CE%BA%CE%BB%CE%B7%CF%83%CE%AF%CE%B1), μεταξύ των οποίων και του [Αρειανισμού](https://el.wikipedia.org/wiki/%CE%91%CF%81%CE%B5%CE%B9%CE%B1%CE%BD%CE%B9%CF%83%CE%BC%CF%8C%CF%82). Επίσης, ήταν Πατέρας της Εκκλησίας και ένας από τους [Τρεις Ιεράρχες](https://el.wikipedia.org/wiki/%CE%A4%CF%81%CE%B5%CE%B9%CF%82_%CE%99%CE%B5%CF%81%CE%AC%CF%81%CF%87%CE%B5%CF%82), που θεωρούνται προστάτες της παιδείας.



* Τα **Άγια Θεοφάνεια του Σωτήρος Χριστού**
* **[](https://commons.wikimedia.org/wiki/File:Mural_-_Jesus'_Baptism.jpg)Η Εκκλησία μας γιορτάζει μια από τις  σημαντικότερες γιορτές της, τα Θεοφάνεια, δηλαδή τη φανέρωση της Αγίας Τριάδας κατά τη βάφτιση του Ιησού Χριστού στον Ιορδάνη από τον Ιωάννη τον Πρόδρομο. Η φύση αγιάζεται και ο άνθρωπος φωτίζεται από το φως το αληθινό, που είναι ο ίδιος ο Ιησούς Χριστός. Με τη χάρη της Παναγίας Τριάδος, το χαρμόσυνο μήνυμα της σωτηρίας του ανθρωπίνου γένους, σφραγίζει και φωτίζει τα πάντα. «Σήμερον η κτίσις φωτίζεται, σήμερον τα πάντα ευφραίνονται, τα ουράνια άμα και τα επίγεια».**

**Ιωάννης ο Βαπτιστής (Ιωάννης ο Βαπτίζων)**, αποκαλούμενος και **Ιωάννης ο Πρόδρομος** είναι Άγιος και [προφήτης](https://el.wikipedia.org/wiki/%CE%A0%CF%81%CE%BF%CF%86%CE%AE%CF%84%CE%B7%CF%82) του [Χριστιανισμού](https://el.wikipedia.org/wiki/%CE%A7%CF%81%CE%B9%CF%83%CF%84%CE%B9%CE%B1%CE%BD%CE%B9%CF%83%CE%BC%CF%8C%CF%82). Ήταν σύγχρονος του [Ιησού Χριστού](https://el.wikipedia.org/wiki/%CE%99%CE%B7%CF%83%CE%BF%CF%8D%CF%82_%CE%A7%CF%81%CE%B9%CF%83%CF%84%CF%8C%CF%82) και με την διδασκαλία του προετοίμασε τον κόσμο να υποδεχθεί τον Μεσσία Ιησού, εξ ου και ο χαρακτηρισμός "Πρόδρομος", τον οποίο και [βάπτισε](https://el.wikipedia.org/wiki/%CE%92%CE%AC%CF%80%CF%84%CE%B9%CF%83%CE%B7_%CF%84%CE%BF%CF%85_%CE%99%CE%B7%CF%83%CE%BF%CF%8D)..



**Μέγας Αντώνιος** είναι Άγιος της Ορθόδοξης Εκκλησίας και ο πρώτος ασκητής του [Χριστιανισμού](https://el.wikipedia.org/wiki/%CE%A7%CF%81%CE%B9%CF%83%CF%84%CE%B9%CE%B1%CE%BD%CE%B9%CF%83%CE%BC%CF%8C%CF%82). Το μεγαλύτερο μέρος της ζωής του το έζησε ως ασκητής στην [έρημο](https://el.wikipedia.org/wiki/%CE%88%CF%81%CE%B7%CE%BC%CE%BF%CF%82) και πέθανε στις [17 Ιανουαρίου](https://el.wikipedia.org/wiki/17_%CE%99%CE%B1%CE%BD%CE%BF%CF%85%CE%B1%CF%81%CE%AF%CE%BF%CF%85) του [356](https://el.wikipedia.org/wiki/356), οπότε και εορτάζεται η μνήμη του.



**Αθανάσιος Αλεξανδρείας** ή **Μέγας Αθανάσιος** ή **Άγιος Αθανάσιος** ήταν [Πατριάρχης Αλεξανδρείας](https://el.wikipedia.org/wiki/%CE%A0%CE%B1%CF%84%CF%81%CE%B9%CE%B1%CF%81%CF%87%CE%B5%CE%AF%CE%BF_%CE%91%CE%BB%CE%B5%CE%BE%CE%B1%CE%BD%CE%B4%CF%81%CE%B5%CE%AF%CE%B1%CF%82). Αποτελεί έναν από τους τέσσερις [Πατέρες](https://el.wikipedia.org/w/index.php?title=%CE%95%CE%BA%CE%BA%CE%BB%CE%B7%CF%83%CE%B9%CE%B1%CF%83%CF%84%CE%B9%CE%BA%CE%BF%CF%8D%CF%82_%CE%A0%CE%B1%CF%84%CE%AD%CF%81%CE%B5%CF%82&action=edit&redlink=1) της Ανατολικής εκκλησίας που φέρουν τον τίτλο «Μέγας» μαζί με τους [Βασίλειο](https://el.wikipedia.org/wiki/%CE%9C%CE%AD%CE%B3%CE%B1%CF%82_%CE%92%CE%B1%CF%83%CE%AF%CE%BB%CE%B5%CE%B9%CE%BF%CF%82), [Φώτιο](https://el.wikipedia.org/wiki/%CE%A0%CE%B1%CF%84%CF%81%CE%B9%CE%AC%CF%81%CF%87%CE%B7%CF%82_%CE%A6%CF%8E%CF%84%CE%B9%CE%BF%CF%82_%CE%91%C2%B4), και [Αντώνιο](https://el.wikipedia.org/wiki/%CE%86%CE%B3%CE%B9%CE%BF%CF%82_%CE%91%CE%BD%CF%84%CF%8E%CE%BD%CE%B9%CE%BF%CF%82_%CE%BF_%CE%9C%CE%AD%CE%B3%CE%B1%CF%82).

Αναδείχθηκε πρωτεργάτης στην καταδίκη της διδασκαλίας του Αρείου που χαρακτηρίστηκε αιρετική.



**Τρεις Ιεράρχες**

Με την ονομασία **Τρεις Ιεράρχες** αναφέρονται Τρεις Επιφανείς Άγιοι και [Θεολόγοι](https://el.wikipedia.org/wiki/%CE%98%CE%B5%CE%BF%CE%BB%CE%BF%CE%B3%CE%AF%CE%B1) της Ορθόδοξης Χριστιανικής Θρησκείας, προστάτες των γραμμάτων και των μαθητών**, ο**[**Ιωάννης ο Χρυσόστομος**](https://el.wikipedia.org/wiki/%CE%99%CF%89%CE%AC%CE%BD%CE%BD%CE%B7%CF%82_%CE%BF_%CE%A7%CF%81%CF%85%CF%83%CF%8C%CF%83%CF%84%CE%BF%CE%BC%CE%BF%CF%82)**, ο**[**Βασίλειος ο Μέγας**](https://el.wikipedia.org/wiki/%CE%9C%CE%AD%CE%B3%CE%B1%CF%82_%CE%92%CE%B1%CF%83%CE%AF%CE%BB%CE%B5%CE%B9%CE%BF%CF%82)**και ο**[**Γρηγόριος ο Ναζιανζηνός ή Θεολόγος**](https://el.wikipedia.org/wiki/%CE%93%CF%81%CE%B7%CE%B3%CF%8C%CF%81%CE%B9%CE%BF%CF%82_%CE%9D%CE%B1%CE%B6%CE%B9%CE%B1%CE%BD%CE%B6%CE%B7%CE%BD%CF%8C%CF%82).

Αναδείχθηκαν [Πατέρες της Εκκλησίας](https://el.wikipedia.org/wiki/%CE%A0%CE%B1%CF%84%CE%AD%CF%81%CE%B5%CF%82_%CF%84%CE%B7%CF%82_%CE%95%CE%BA%CE%BA%CE%BB%CE%B7%CF%83%CE%AF%CE%B1%CF%82) και Άγιοι. Η [σοφία](https://el.wikipedia.org/wiki/%CE%A3%CE%BF%CF%86%CE%AF%CE%B1) και η δράση τους, τούς έδωσε τον τίτλο των Μεγίστων Φωστήρων, όπως ψέλνεται και στο [τροπάριό](https://el.wikipedia.org/wiki/%CE%A4%CF%81%CE%BF%CF%80%CE%AC%CF%81%CE%B9%CE%BF" \o "Τροπάριο)τους:

«Τους Τρεις Μεγίστους Φωστήρας Της Τρισηλίου Θεότητος...».

